নানকশাহী বর্ষপঞ্জি
নানকশাহী বর্ষপঞ্জি হলো শিখধর্মীদের ব্যবহৃত একটি ক্রান্তীয় সৌর বর্ষপঞ্জি। এটি "বারাহ মাহ" (বারো মাস) ভিত্তিক একটি বর্ষপঞ্জি যা শিখ গুরুগণ কর্তৃক বছরে বারো মাসের চক্রে প্রকৃতির পরিবর্তন ওপর নির্ভর করে সংকলিত। বছরটি শুরু হয় চিত মাস দিয়ে, যার ১ম দিনটি গ্রেগরিয়ান পঞ্জিকার ১৪ মার্চে হয়। ১৪৬৯ খ্রিস্টাব্দে গুরু নানক দেবের জন্মের সময়কালকে ভিত্তি করে এই বর্ষপঞ্জির উদ্ভব ঘটেছে।